text: Ka Kanter ise plaanib tänavu varasemast vähem võistelda. Plaani kuulub seitse Teemantliiga võistlust, Euroopa karikavõistlused, MM ja mõned väiksemad jõuproovid. Eestis näeb vägilast aga vaid kolmel jõuproovil. Juuli alguses üritab ta Viljandis võtta enda nimele seni Märt Israelile kuuluvat võistluse rekordit, sama kuu lõpus kavatseb ta kasvatada oma Eesti meistri tiitlite arvu ja augusti viimasel päeval on Kohilas koduse hooaja lõppakord. Ta ei välistanud, et just sellel võistlusel üritab ta ületada 70 meetri joont.